pythainlp/thai-wiki-dataset-v4 huggingface dataset:
พลิกตำนานฟัดทะลุเวลา

พลิกตำนานฟัดทะลุเวลา  เป็นภาพยนตร์แนวแฟนตาซีแอ็กชันจากจีนแผ่นดินใหญ่ในปี 2024 เขียนบทและกำกับโดย สแตนลีย์ ตง นำแสดงโดย เฉินหลง, จาง อี้ซิง, กู่ลี่น่าจา, หลี่เฉิน และ หลี่ จื้อถิง เดิมมีกำหนดฉายในจีนแผ่นดินใหญ่วันที่ 12 กรกฎาคม 2024 แต่เลื่อนกำหนดฉายขึ้นเป็นวันที่ 10 กรกฎาคม ภาพยนตร์เรื่องนี้เป็นภาคต่อของดาบทะลุฟ้า ฟัดทะลุเวลาและโยคะสู้ฟัด
เรื่องย่อ.
ภาพยนตร์เรื่องนี้เล่าเรื่องเกี่ยวกับความสัมพันธ์ในอดีตชีวิต ซึ่งเป็นภาคต่อของ "ดาบทะลุฟ้า ฟัดทะลุเวลา" ศาสตราจารย์ฟาง (เฉินหลง) พบหยกลึกลับของชาวชามานในระหว่างการขุดค้นทางโบราณคดี ซึ่งนำพาศาสตราจารย์ฟางและผู้ช่วยหวังจิ้ง (จาง อี้ซิง) กลับไปสู่ยุคราชวงศ์ฮั่นตะวันตกในฝันของพวกเขา พวกเขากลายเป็นแม่ทัพฮั่นที่กล้าหาญและมีทักษะ ท่ามกลางทุ่งหญ้า เฮ่อซี อันกว้างใหญ่ นำทหารม้าไปสู้กับชาวฮั่นเพื่อลงโทษศัตรูและปกป้องประเทศ และเริ่มต้นความสัมพันธ์ในอดีตชีวิตกับเจ้าหญิงชาวฮั่นเหมิงหยุน (กู่ลี่นาจา) ที่ยาวนานหลายพันปี เพื่อตามหาความจริง ศาสตราจารย์ฟางและผู้ช่วยจึงเชิญเพื่อนสนิทของพวกเขา เหลยเจิ้น (หลี่เฉิน) ไปยังภูเขาน้ำแข็งอายุ 10,000 ปี เพื่อตามหาสถานที่ศักดิ์สิทธิ์สำหรับการบูชายัญแก่ฟ้าสวรรค์ และเปิดเผยเรื่องราวตำนานที่ไม่รู้จักนี้
นักแสดง.
<templatestyles src="Div col/styles.css"/>
เฉินหลง รับบท:
จาง อี้ชิง รับบท:
กู่ลี่น่าจา รับบท:
หลี่ จื้อถิง รับบท:
เผิงเสี่ยวหร่าน รับบท:
หลี่เฉิน รับบท:
เจิ้งเย่เฉิง รับบท:
โต้ว เซียว รับบท:
จินเฉียวเฉียว รับบท:
ปิงเจีย รับบท:
คิม ฮี-ซอน รับบท:
กระแสตอบรับ.
"พลิกตำนานฟัดทะลุเวลา" ซึ่งเข้าฉายเมื่อวันที่ 10 กรกฎาคม 2024 ในจีนแผ่นดินใหญ่ เปิดตัวในอันดับที่สาม ทำรายได้ 6.67 ล้านหยวน (934,959 ดอลลาร์สหรัฐ) ในวันเปิดตัว ทำรายได้รวมทั้งหมด 11,164,000 เหรียญสหรัฐในประเทศจีน "The World of Chinese" รายงานว่า "ภาพยนตร์เรื่องนี้ได้รับการวิพากษ์วิจารณ์อย่างมากถึงโครงเรื่องที่ยุ่งเหยิง การแสดงที่แย่ และเทคโนโลยีปัญญาประดิษฐ์ที่ใช้ในการลดอายุของเฉินหลง ทำให้กลายเป็นเรื่องตลกในอินเทอร์เน็ตไปสองสามวัน ปัจจุบัน ภาพยนตร์ที่ถูกวิพากษ์วิจารณ์อย่างหนักเรื่องนี้ได้คะแนน 5.1 จาก 10 คะแนน ซึ่งถือว่าผ่านเกณฑ์เล็กน้อยใน Douban"
ไทง์มะเต้น

ไทง์มะเต้น ([tʰàɪ̯ɰ̃məθéɪ̯ɰ̃]) เป็นชื่อเสื้อคลุมไร้กระดุมรัดรูปยาวถึงสะโพกแบบดั้งเดิมของพม่า บางครั้งอาจมีท่อนล่างบานและปักเลื่อม "ไทง์มะเต้น" ในภาษาพม่าแปลว่า "ไม่รวมกันขณะนั่ง" หมายถึงเสื้อคลุมรัดรูปที่ไม่ยับขณะนั่ง เสื้อคลุมนี้ได้รับความนิยมในหมู่ชนชั้นสูงสมัยราชวงศ์โก้นบอง และชนชั้นสูงในปัจจุบัน ปัจจุบันผู้หญิงมักสวมใส่เป็นชุดแต่งงาน หรือเป็นชุดเต้นรำแบบดั้งเดิม รวมถึงงานสังคมชั้นสูงในบางครั้ง "ไทง์มะเต้น" สวมทับเสื้อท่อนบนที่เรียกว่า "ยีนคาน" (ရင်ခံ, [jɪ̀ɰ̃kʰàɰ̃]) ในอดีต "ไทง์มะเต้น" ยังมีชายที่ห้อยอยู่ทั้งสองข้างเรียกว่า "กะละโหน่" (ကုလားနို့)
5 วินาทีก่อนแม่มดจะตกหลุมรัก

5 วินาทีก่อนแม่มดจะตกหลุมรัก (ญี่ปุ่น: 魔女が恋する５秒前, โรมาจิ: Majo ga Koisuru 5-byōmae) เป็นซีรีส์มังงะญี่ปุ่นแนวยูริ เขียนและวาดภาพโดย Zeniko Sumiya เริ่มตีพิมพ์ในนิตยสาร "คอมมิคยูริฮิเมะ" ของสำนักพิมพ์อิจิจินชะ ในรูปแบบวันช็อต ตั้งแต่เดือนตุลาคม พ.ศ. 2561 ถึงพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") เล่มเดียวในปี พ.ศ. 2563
เรื่องย่อ.
เม็ก แม่มดผู้ยิ่งใหญ่แต่โดดเดี่ยว และลิลิธ นักล่าแม่มด เป็นศัตรูคู่ปรับที่มักปะทะกันในป่าอยู่เสมอ อย่างไรก็ตาม หลังจากแปลงลิลิธให้เป็นแมวแล้ว เม็กก็เอาชนะลิลิธได้ในที่สุด คาถาจะถูกทำลายได้ก็ต่อเมื่อลิลิธจูบคนที่ร่ายมนตร์มัน และเมื่อเผชิญกับทางตันนี้ ผู้หญิงทั้งสองก็พบว่าตัวเองใกล้ที่จะเข้าใจความรู้สึกที่มีต่อกันในที่สุด
การตีพิมพ์.
เขียนและวาดภาพโดย Zeniko Sumiya "5 วินาทีก่อนแม่มดจะตกหลุมรัก" เริ่มตีพิมพ์ในญี่ปุ่นในนิตยสาร"คอมมิคยูริฮิเมะ" ของสำนักพิมพ์อิจิจินชะ ในรูปแบบวันช็อต ตั้งแต่วันที่ 19 ตุลาคม พ.ศ. 2561 ถึงวันที่ 18 พฤษภาคม พ.ศ. 2563 โดยได้รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 1 เล่ม เมือวันที่ 29 กันยายน พ.ศ. 2563
มังงะมีลิขสิทธิ์ในประเทศไทยโดยสำนักพิมพ์เซนชู
ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 29 กันยายน พ.ศ. 2563</td><td></td><td>21 มีนาคม พ.ศ. 2565</td><td></td></tr>
</table>
การตอบรับ.
รีเบคกา ซิลเวอร์แมน จาก "เครือข่ายข่าวอนิเมะ" ให้คะแนน "5 วินาทีก่อนแม่มดจะตกหลุมรัก" โดยรวมอยู่ที่ B โดยเธอให้ความเห็นว่าแม้ลำดับของเรื่องราวสั้น ๆ ที่นำเสนอในหนังสืออาจทำให้การอ่านสะดุดโดยไม่จำเป็น แต่เรื่องราวในหนังสือยังคงเข้มข้นมาก ซิลเวอร์แมนกล่าวว่า "พูดอย่างง่าย ๆ ก็คือหนังสือเล่มนี้น่ารักมาก" เรื่องราวส่วนใหญ่ในนั้นมีเสน่ห์อย่างแท้จริง ไม่ว่าจะเป็นเรื่องราวเกี่ยวกับใครก็ตาม แต่ก็ไม่ได้ครอบงำเนื้อเรื่องจนถึงจุดที่กลายเป็นเรื่องราวที่ยุ่งเหยิง
"5 วินาทีก่อนแม่มดจะตกหลุมรัก" ได้รับการนำเสนอในมังงะขายดีที่สุดของ BookWalker ประจำปี พ.ศ. 2565
ผลพิเศษทางภาพ

ผลพิเศษทางภาพ (บางครั้งย่อว่า VFX) คือกระบวนการสร้างหรือปรับแต่งภาพนอกเหนือการถ่ายทำของการแสดงสดในการผลิตภาพยนตร์และการผลิตวิดีโอ การผสมผสานระหว่างภาพการแสดงสดและอื่น ๆ หรือองค์ประกอบ CGI อื่น ๆ เพื่อสร้างภาพที่ดูสมจริงเรียกว่า VFX
VFX เกี่ยวข้องกับการผสานรวมท่อนฟิล์มการแสดงสด (ซึ่งอาจรวมถึงเอฟเฟกต์พิเศษจากกล้อง) และภาพที่สร้างขึ้น (ดิจิทัลหรืออุปกรณ์ออปติก สัตว์หรือสิ่งมีชีวิต) ที่ดูสมจริง ดูอันตราย มีราคาแพง ไม่สะดวก ใช้เวลานาน หรือไม่สามารถจับภาพลงบนฟิล์มได้ ผลพิเศษทางภาพที่ใช้ภาพที่สร้างด้วยคอมพิวเตอร์ (CGI) ได้กลายสิ่งที่ผู้สร้างภาพยนตร์อิสระได้ในปัจจุบันสามารถทำได้เอง โดยมีการนำซอฟต์แวร์แอนิเมชันและ การประกอบภาพรวมที่ราคาไม่แพงและใช้งานค่อนข้างง่ายมาใช้
บุญเกิด ไชยสิน

บุญเกิด ไชยสิน (9 มกราคม พ.ศ. 2539 –) หรือที่รู้จักในชื่อ เทพ เป็นนักฟุตบอลระดับอาชีพชาวไทย ผู้ทำหน้าที่ในตำแหน่งสไตรเกอร์ให้แก่สโมสรฟุตบอลเขลางค์ ยูไนเต็ด ในศึกไทยลีก 3
หน่วยบัญชาการต่อสู้อากาศยานและรักษาฝั่ง

หน่วยบัญชาการต่อสู้อากาศยานและรักษาฝั่ง (อักษรย่อ: สอ.รฝ.) เป็นหน่วยรบต่อต้านอากาศยานและกองกำลังป้องกันชายฝั่งของกองทัพเรือไทย หน่วยบัญชาการนี้ประกอบด้วยกรมต่อสู้อากาศยาน 2 กรม และกรมรักษาฝั่ง 1 กรม แม้ว่าพวกเขาจะเป็นทหารปืนใหญ่ แต่พวกเขาได้รับการฝึกฝนทักษะที่เกี่ยวข้องกับการป้องกันตัวในสนามรบหากฐานยิงถูกโจมตีหรือโจมตีขณะเคลื่อนที่ อย่างไรก็ตาม พวกเขาได้รับการฝึกอบรมในการปกป้องอุปกรณ์ สิ่งอำนวยความสะดวก และการปฏิบัติการจากภัยคุกคามหรืออันตราย เพื่อรักษาประสิทธิภาพในการปฏิบัติงาน
ประวัติ.
ในปี พ.ศ. 2518 กระทรวงกลาโหมได้อนุมัติหลักการของการป้องกันภัยทางอากาศ โดยกองทัพเรือได้จัดตั้งหน่วยรบป้องกันภัยทางอากาศเพื่อปฏิบัติหน้าที่ป้องกันภัยทางอากาศในพื้นที่รับผิดชอบของกองทัพเรือ เช่น ฐานทัพเรือและสถานที่ทางทหารที่สำคัญ เมื่อวันที่ 23 พฤศจิกายน พ.ศ. 2524 กองทัพเรือได้ยกระดับหน่วยป้องกันภัยทางอากาศเป็นกรมป้องกันภัยทางอากาศและชายฝั่ง โดยไปประจำที่ฐานทัพเรือสัตหีบโดยตรง ใช้พื้นที่ที่ได้รับคืนมาจากกองทัพอากาศ กรมป้องกันภัยทางอากาศและชายฝั่งได้ขยายพื้นที่เพิ่มขึ้นอย่างมากในปี พ.ศ. 2535 ภายหลังจากที่รัฐบาลได้ตัดสินใจในปี พ.ศ. 2531 ให้กองทัพเรือรับผิดชอบในการป้องกันพื้นที่ชายฝั่งทะเลตะวันออกทั้งหมดและโครงการพัฒนาชายฝั่งทะเลภาคใต้ จากมติของรัฐบาลในปี พ.ศ. 2531 ความรับผิดชอบของกองทัพเรือจึงขยายเพิ่มขึ้น นอกเหนือจากอัตราของกรมแล้ว เมื่อวันที่ 13 สิงหาคม พ.ศ. 2533 กองทัพเรือจึงได้ยกระดับกรมป้องกันภัยทางอากาศและชายฝั่งเป็นหน่วยบัญชาการต่อสู้อากาศยานและรักษาฝั่ง
หน่วยบัญชาการป้องกันชายฝั่งก่อตั้งขึ้นในปี พ.ศ. 2535 ภายใต้การควบคุมของกองเรือยุทธการ โดยมีกรมรักษาฝั่ง 1 กรมและกรมต่อสู้อากาศยาน 1 กรม บุคลากรเดิมมาจากหน่วยบัญชาการนาวิกโยธิน แต่ปัจจุบันกำลังถูกคัดเลือกโดยตรง กรมรักษาฝั่งที่ 1 ประจำการอยู่ใกล้กับฐานทัพนาวิกโยธินที่สัตหีบ กรมต่อสู้อากาศยานที่ 1 ตั้งอยู่ใกล้กับกองบินทหารเรือที่อู่ตะเภา หน่วยบัญชาการป้องกันชายฝั่งขยายตัวอย่างมากในปี พ.ศ. 2535 หลังจากการตัดสินใจของรัฐบาลในปี พ.ศ. 2531 ที่จะมอบหมายให้กองทัพเรือรับผิดชอบในการป้องกันชายฝั่งตะวันออกทั้งหมดและโครงการพัฒนาชายฝั่งทะเลภาคใต้ กรมต่อสู้อากาศยานที่ 2 ซึ่งมีฐานที่ฐานทัพเรือสงขลา ก่อตั้งขึ้นในปีถัดมา นักวิเคราะห์บางคนเชื่อว่าในที่สุดแล้วหน่วยนี้จะเติบโตจนมีกำลังพลมากถึง 15,000 นาย
โครงสร้างหน่วยบัญชาการต่อสู้อากาศยานและรักษาฝั่ง.
หน่วยบัญชาการต่อสู้อากาศยานและรักษาฝั่งมีโครงสร้าง ดังนี้
<templatestyles src="Tree list/styles.css" />
ซี่โบน

ซี่โบน ([síbòʊ̯ɰ̃]) เป็นเครื่องประดับศีรษะสำหรับพิธีการ ซึ่งสตรีชาวพม่าสวมใส่ในยุคก่อนอาณานิคม "ซี่โบน" เป็นเครื่องแต่งกายที่สวมใส่เฉพาะสตรีชั้นสูงในราชสำนักพม่า รวมถึงราชินีและเจ้าหญิง "ซี่โบน" พร้อมด้วย "มะฮาละตา"  ถือเป็นชุดพิธีการสำหรับงานระดับรัฐของพม่า ปัจจุบัน "ซี่โบน" สวมใส่โดยเด็กผู้หญิงในพิธีเจาะหูและโดยนักนาฏศิลป์พม่า
หน่วยปฏิบัติการเกาะกูด

หน่วยปฏิบัติการเกาะกูด (อักษรย่อ: นปก.) เป็นหน่วยเฉพาะกิจของหน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด ตั้งอยู่บนเกาะกูด อำเภอเกาะกูด จังหวัดตราด
ประวัติ.
หน่วยปฏิบัติการเกาะกูด ก่อตั้งขึ้นเมื่อปี พ.ศ. 2521 ในชื่อว่า หน่วยตรวจการณ์พิเศษที่ 1 จากนั้นในปี พ.ศ. 2529 กองทัพเรือได้อนุมัติให้เปลี่ยนชื่อหน่วยจากเดิมคือหน่วยตรวจการณ์พิเศษที่ 1 เป็นหน่วยปฏิบัติการเกาะกูด และกองทัพเรือได้มอบหมายเมื่อปี พ.ศ. 2535 ให้กรมรักษาฝั่งที่ 1 รับผิดชอบในการจัดกำลังมาประจำการที่หน่วย
โครงสร้าง.
หน่วยปฏิบัติการเกาะกูด เป็นหน่วยเฉพาะกิจที่จัดกำลังจากกรมรักษาฝั่งที่ 1 หน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด
ภารกิจ.
หน่วยปฏิบัติการเกาะกูดมีภารกิจหลักในการป้องกันภัยคุกคามจากทะเลและทางอากาศ การคุ้มครองเรือประมงไทย การลักลอบเข้าเมืองผิดกฎหมาย สนับสนุนการปฏิบัติการของกำลังทางบกและกำลังทางเรือ สนับสนุนการปฏิบัติของหมวดเรือลาดตระเวนชายแดน (มชด.) และกองบัญชาการป้องกันชายแดนจันทบุรีและตราด (กปช.จต.) นอกจากนี้ยังมีภารกิจในการปฏิบัติการจิตวิทยาและการปฏิบัติการมวลชนสัมพันธ์กับประชาชนภายในพื้นที่
การฝึกซ้อม.
หน่วยปฏิบัติการเกาะกูดมีการฝึกซ้อมอยู่เป็นประจำเพื่อเตรียมขีดความสามารถในการปฏิบัติการให้สูงสุดอยู่ตลอด ทั้งการฝึกยิงอาวุธประจำหน่วย คือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ในการฝึกยิงไปยังเป้าหมายอากาศยานสมมุติและเป้าหมายจำลองบนพื้นน้ำ
ยุทโธปกรณ์.
หน่วยปฏิบัติการเกาะกูด มีอาวุธประจำหน่วยคือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ทำงานร่วมกับระบบควบคุมบังคับบัญชากองทัพเรือ (C4ISR) เชื่อมโยงกับระบบเรดาร์ตรวจการพื้นน้ำที่สามารถรับส่งข้อมูลได้อัตโนมัติ พร้อมด้วยระบบ Maritime Information Sharing System :MISS เพื่อตรวจสอบเรือนอกระยะตรวจการณ์ของหน่วย
กรณีพิพาททางทะเล.
เกาะกูดถูกกล่าวอ้างถึงจากบางบุคคลว่าประเทศไทยจะสูญเสียอธิปไตยของเกาะกูดไปจากการลงนามในบันทึกความเข้าใจไทย-กัมพูชา ว่าด้วยพื้นที่อ้างสิทธิทับซ้อนทางทะเลในไหล่ทวีป พ.ศ. 2544 ขณะที่ในความเป็นจริงแล้ว เกาะกูดเป็นของประเทศไทยตั้งแต่สนธิสัญญาสยาม–ฝรั่งเศส ร.ศ. 125 และไทยเป็นกรรมสิทธิ์เหนือเกาะกูดทั้งหมด ประชาชนและส่วนราชการบนเกาะเป็นคนไทยและของประเทศไทยทั้งหมด ได้แก่ ที่ว่าการอำเภอเกาะกูด สถานีตำรวจภูธรเกาะกูด องค์การบริหารส่วนตำบลเกาะกูด โรงเรียนและโรงพยาบาล ซึ่งฝ่ายไทยมีการวางกำลังของหน่วยปฏิบัติการเกาะกูดในการรักษาอธิปไตยของพื้นที่
ป็องซียง

ป็องซียง ([pɑ̃sjɔ̃]) หรือ เพนชัน เป็นคำที่ใช้เรียกที่พักประเภทหนึ่ง
ภาพรวม.
ที่พักที่เรียกว่า pension นั้นมักหมายถึงสถานที่พักค้างแรมที่มีการตกแต่งภายนอกและภายในอย่างสดสวยแบบตะวันตก และให้บริการอาหารตะวันตกเป็นหลัก
ในบางประเทศ เช่น เยอรมนี, ออสเตรีย, อิตาลี, สเปน คำว่า pension อาจใช้เพื่อเรียกโรงแรมขนาดเล็กที่แขกสามารถเข้าพักแรมในราคาที่ค่อนข้างต่ำ ซึ่งเทียบเท่ากับ ที่พักพร้อมอาหารเช้า (B&B) ใน สหราชอาณาจักร และ สหรัฐอเมริกา หรือ ช็องบร์ด็อต (chambre d'hote) ในประเทศฝรั่งเศส
รากศัพท์.
คำว่า pension ในภาษาอังกฤษ หมายถึง "บำนาญ" ในประเทศที่พูดภาษาอังกฤษ คำนี้โดยทั่วไปไม่ได้ถูกใช้เพื่อเรียกที่พักดังที่ได้กล่าวมา
ในภาษาฝรั่งเศส คำว่า pension ทั้งหมายถึงบำนาญ และยังหมายถึง ที่พัก หรือ หอพัก ด้วย
ซาโตมิ มาจิมะ

ซาโตมิ มาจิมะ (เกิด 22 เมษายน 1955) เป็นอดีตนักพากย์หญิงชาวญี่ปุ่น เกิดที่เมืองอิโตอิงาวะ จังหวัดนีงาตะ สามีของเธอคือโทรุ ฟุรุยะ เป็นนักพากย์เช่นกัน
มามิ โคยามะ

มามิ โคยามะ (; โรมาจิ: "Koyama Mami", เกิด 17 มกราคม ค.ศ. 1955) ชื่อจริงว่า มามิ ฟูรูอิ (古居 真美) เป็นนักพากย์ นักแสดง และผู้บรรยายชาวญี่ปุ่น เกิดที่เมืองนิชิโอะ จังหวัดไอจิ สังกัดอาโอนิโปรดักชัน ชื่อเดิมก่อน ค.ศ. 1980 เคยเขียนว่า 小山 まみ (อ่านเหมือนเดิมแต่เขียนชื่อด้วยฮิรางานะ) อดีตสามีของเธอคือ โทรุ ฟูรูยะ เป็นนักพากย์เช่นกัน
ผลงานที่มีชื่อเสียงที่สุดของเธอคือ โนริมากิ อาราเล่ จาก "ดร.สลัมป์ กับหนูน้อยอาราเล่" และเบลม็อท จาก"ยอดนักสืบจิ๋วโคนัน" เป็นต้น
การประกวดเพลงจูเนียร์ยูโรวิชันปี 2025

การประกวดเพลงจูเนียร์ยูโรวิชันปี 2025  เป็นการประกวดเพลงซึ่งมีกำหนดจัดขึ้นเป็นครั้งที่ 23 ในวันที่ 13 ธันวาคม 2025 ที่กรุงทบิลิซี ประเทศจอร์เจีย จัดขึ้นภายหลังชัยชนะของอันเดรีย ปุตคาราเซด้วยเพลงทูมายมอมในปีก่อนหน้า ดำเนินการโดยสหภาพการแพร่สัญญาณวิทยุและโทรทัศน์แห่งยุโรปและมีสถานีโทรทัศน์สาธารณะจอร์เจีย(จีพีบี)เป็นเจ้าภาพ 
สถานที่จัดงาน.
สถานีโทรทัศน์ของประเทศผู้ชนะการประกวดเพลงจูเนียร์ยูโรวิชันจะไม่ได้รับสิทธิในการจัดการแข่งขันปีถัดไปโดยอัตโนมัติ ซึ่งต่างจากการประกวดเพลงยูโรวิชัน แต่ตั้งแต่การประกวดปี 2011 (ยกเว้นปี 2012 2015 2018 และ 2024) ประเทศผู้ชนะจะเป็นผู้จัดการแข่งขันในปีถัดไปเป็นธรรมเนียมปฏิบัติ และตั้งแต่ปี 2019 สถานีโทรทัศน์ของประเทศผู้ชนะการประกวดมีสิทธิในการปฏิเสธการจัดการแข่งขันได้ ในการแข่งขันปี 2024 ฟรานซ์เตเลวีซีออน สถานีโทรทัศน์แห่งชาติฝรั่งเศส ซึ่งเป็นผู้ชนะในการแข่งขันปีก่อนหน้า ได้รับสิทธิในการจัดการแข่งขันในปีดังกล่าว แต่ไม่ได้มีการใช้สิทธินั้น 
เมื่อวันที่ 16 พฤศจิกายน 2024 หลังจากได้รับชัยชนะในการแข่งขันในปี 2024 ตินาติน เบิร์ดเซนิชวิลี ผู้อำนวยการสถานีโทรทัศน์สาธารณะจอร์เจีย (จีพีบี) กล่าวว่าสถานีโทรทัศน์จะเริ่มการเจรจากับอีบียูเรื่องการเป็นเจ้าภาพการแข่งขันในปี 2025 โดยยังไม่ยืนยันว่าการเป็นเจ้าภาพของประเทศ
เมื่อวันที่ 4 เมษายน ค.ศ. 2025 อาโฟรโทรส สถานีโทรทัศน์ที่เข้าร่วมของเนเธอร์แลนด์ ได้กล่าวถึงการที่จอร์เจียจะเป็นเจ้าภาพการประกวดในรายการ "จูเนียร์ซองเฟ็สติวอล 2025" เมื่อวันที่ 9 เมษายนหน่วยงานจัดซื้อจัดจ้างแห่งจอร์เจียได้เผยแพร่เอกสารที่ระบุว่ารัฐบาลจอร์เจีย อีบียู และจีพีบีได้ตกลงร่วมกันว่าการแข่งขันจะจัดขึ้นในทบิลิซีในวันที่ 13 ธันวาคม 2025 ซึ่งได้รับการยืนยันและประกาศโดยอีบียูและจีพีบีเมื่อวันที่ 13 พฤษภาคม
ประเทศที่เข้าร่วม.
สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงจูเนียร์ยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด
ณ เดือนสิงหาคม ค.ศ. 2025 มีสถานีโทรทัศน์จากประเทศต่อไปนี้ที่ยืนยันการเข้าร่วมการประกวดเพลงจูเนียร์ยูโรวิชันปี 2025 อาเซอร์ไบจาน, โครเอเชียและมอนเตเนโกรวางแผนที่จะกลับมาแข่งหลังจากหายไปจากการประกวดเป็นเวลา 3 ปี, 10 ปีและ 9 ปีตามลำดับ ในขณะเดียวกันเอสโตเนียและเยอรมนีวางแผนที่จะถอนตัวหลังจากเข้าร่วมการประกวดครั้งก่อนหน้า
ประเทศอื่น.
สมาชิกอีบียูปัจจุบันในออสเตรีย, เบลเยียม, เช็กเกีย, เดนมาร์ก, เอสโตเนีย, ฟินแลนด์, เยอรมนี, กรีซ, อิสราเอล, ลัตเวีย, ลิทัวเนีย, นอร์เวย์, สโลวีเนีย, เซอร์เบีย, สวีเดน, สวิตเซอร์แลนด์, สหราชอาณาจักร และเวลส์ และสมาชิกที่เกี่ยวข้องในออสเตรเลียและคาซัคสถานได้ยืนยันการไม่เข้าร่วมการประกวดก่อนการประกาศรายชื่อผู้เข้าร่วมของอีบียู
การถ่ายทอดสด.
ผู้แพร่ภาพกระจายเสียงที่เข้าร่วมทั้งหมดสามารถเลือกที่จะให้ผู้บรรยายในสถานที่หรือจากระยะไกลให้ข้อมูลการประกวดและการลงคะแนนเสียงแก่ผู้ชมในพื้นที่การแพร่สัญญาณของตนได้ นอกจากนี้อีบียูยังถ่ายทอดสดการประกวดโดยไม่มีการบรรยายผ่านช่องยูทูบทางการของการประกวดเพลงยูโรวิชัน
เกอจัปมานิซ

เกอจัปมานิซ  เป็นซีอิ๊วที่มีกลิ่นหอมและรสหวานซึ่งมีต้นกำเนิดมาจากประเทศอินโดนีเซีย ซึ่งมีสีเข้ม ลักษณะข้นเหนียวเหมือนน้ำเชื่อม และมีรสชาติเหมือนกากน้ำตาลเพราะว่าเติมน้ำตาลปี๊บหรือน้ำตาลโตนดปริมาณมาก "เกอจัปมานิซ"นิยมใช้รับประทานเคียงกับสะเต๊ะ ซีอิ๊วนี้คล้ายกับซอสเถียนเมี่ยนของจีนแต่จะมีรสชาติละมุนกว่า "เกอจัปมานิซ"เป็นซีอิ๊วที่นิยมใช้มากที่สุดในอาหารอินโดนีเซียและกำลังการผลิตซีอิ๊วชนิดนี้คิดเป็นประมาณร้อยละ 90 ของการผลิตซีอิ๊วทั้งหมดในประเทศอินโดนีเซีย
ส่วนผสม.
"เกอจัปมานิซ"ต่างจาก"เกอจัปอาซิน"  ซึ่งเป็นซีอิ๊วรสเค็มตรงที่"เกอจัปมานิซ"จะข้นกว่าและหวานกว่ากันมาก ซีอิ๊วชนิดนี้ได้มาจากการนำถั่วเหลืองต้มและธัญพืชคั่วไปหมักในน้ำเกลือกับรา "Aspergillus wentii" จากนั้นจึงเติมน้ำตาลปี๊บให้มีรสหวาน ปริมาณน้ำตาลปี๊บหรือน้ำตาลโตนดที่เติมลงไปอาจมากถึงร้อยละ 50 "เกอจัปมานิซ"มักจะปรุงแต่งเพิ่มเติมด้วยเครื่องเทศ เช่น โป๊ยกั้ก อบเชย พริกไทย ลูกผักชี และกานพลู เป็นต้น
การใช้.
"เกอจัปมานิซ"เป็นเครื่องปรุงสำคัญในอาหารอินโดนีเซีย โดยจะให้รสชาติหวานอ่อนและอูมามิในอาหารหลายชนิดเช่น "นาซีโกเร็ง" "มีโกเร็ง" "เกวอตีเยาโกเร็ง" "อายัมเกอจัป" "บาบีเกอจัป" "เซอมูร์" และ"เกอโตปรัก" เป็นต้น นอกจากนี้ยังนิยมใช้หมักเนื้อเพื่อใช้ย่าง เช่นสะเต๊ะ "อายัมบาการ์" และ"อีกันบาการ์" เป็นต้น "เกอจัปมานิซ"ยังใช้เป็นเครื่องจิ้มโดยผสมกับหอมแดงและพริกขี้หนูสับเป็นเครื่องเคียง"ตาฮูโกเร็ง" นอกจากนี้ในช่วงทศวรรษ 1990 และ 2000 ชาวอินโดนีเซียโดยเฉพาะเด็กนิยมรับประทานข้าวสวยกับไข่ดาวเหยาะ"เกอจัปมานิซ"
วิปแลช (เพลง)

"วิปแลช"  เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่ห้าในชื่อเดียวกันโดยเพลงนี้ถูกปล่อยออกมาเป็นซิงเกิลนำของอีพี วางจำหน่ายโดยเอสเอ็มเอนเตอร์เทนเมนต์เมื่อวันที่ 21 ตุลาคม ค.ศ. 2024
เบื้องหลังและการวางจำหน่าย.
วันที่ 23 กันยายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยอีพีที่ห้าในชื่อ "วิปแลช" พร้อมกับซิงเกิลนำที่มีชื่อเดียวกันในวันที่ 21 ตุลาคม ในวันที่ 11 ตุลาคมรายชื่อเพลงได้รับการเผยแพร่พร้อมกับวิดีโอทีเซอร์เมดเลย์ไฮไลต์ เก้าวันต่อมาทีเซอร์มิวสิกวิดีโอได้รับการเผยแพร่ เพลงได้รับการเผยแพร่พร้อมกับมิวสิกวิดีโอควบคู่ไปกับอีพีในวันที่ 21 ตุลาคม
ประสิทธิภาพเชิงพาณิชย์.
"วิปแลช" เปิดตัวอันดับที่สี่ในเซอร์เคิลดิจิทัลชาร์ตของเกาหลีใต้ในชาร์ตฉบับวันที่ 20–26 ตุลาคม ค.ศ. 2024 ในชาร์ตส่วนประกอบเพลงเปิดตัวที่อันดับสองในCircle Download Chart อันดับหกบนCircle Streaming Chart และอันดับที่เจ็ดในCircle BGM Chart เพลงนี้ยังเปิดตัวอันดับที่เจ็ดในชาร์ต "บิลบอร์ด"South Korea Songs ในชาร์ตฉบับวันที่ 2 พฤศจิกายน ค.ศ. 2024 ในญี่ปุ่น เพลงเปิดตัวที่อันดับ 13 ใน "บิลบอร์ดเจแปน"ฮอต 100 ในชาร์ตฉบับวันที่ 30 ตุลาคม ค.ศ. 2024 ในชาร์ตส่วนประกอบเพลงนี้เปิดตัวที่อันดับ 23 ใน Top Download Songs และอันดับที่ 12 ใน Top Streaming Songs ในชาร์ตออริคอนCombined Singles Chart เพลงนี้เปิดตัวอันดับที่ 15 ในชาร์ตฉบับวันที่ 4 พฤศจิกายน ค.ศ. 2024
ในสิงคโปร์ "วิปแลช" เปิดตัวอันดับที่ 19 บนอาร์ไอเอเอส Top Streaming Chart และอันดับหกบน RIAS Top Regional Chart ในชาร์ตฉบับวันที่ 18–24 ตุลาคม ค.ศ. 2024 เพลงนี้ยังเปิดตัวที่อันดับ 19 บน "บิลบอร์ด"Singapore Songs ในชาร์ตฉบับวันที่ 2 พฤศจิกายน ค.ศ. 2024 ในมาเลเซีย เพลงเปิดตัวที่อันดับ 23 บน "บิลบอร์ด"Malaysia Songs ในชาร์ตฉบับวันที่ 2 พฤศจิกายน ค.ศ. 2024 ในฮ่องกง เพลงเปิดตัวที่อันดับแปดบน "บิลบอร์ด"ฮ่องกงซองส์ ในชาร์ตฉบับวันที่ 2 พฤศจิกายน ค.ศ. 2024 ในไต้หวัน เพลงเปิดตัวที่อันดับหกบน "บิลบอร์ด"ไต้หวันซองส์ ในชาร์ตฉบับวันที่ 2 พฤศจิกายน ค.ศ. 2024
ในนิวซีแลนด์ "วิปแลช" เปิดตัวอันดับที่ 12 บน อาร์เอ็มเอ็นเซดฮอตซิงเกิล ในชาร์ตฉบับลงวันที่ 28 ตุลาคม ค.ศ. 2024 ในสหราชอาณาจักร เพลงเปิดตัวที่อันดับ 14 ใน OCC's UK Indie Breakers อันดับที่37 ใน UK Singles Downloads Chart และอันดับที่ 40 บน UK Singles Sales Chart ในชาร์ตฉบับวันที่ 25–31 ตุลาคม ค.ศ. 2024 ทั่วโลก เพลงนี้เปิดตัวที่อันดับ 30 บน "บิลบอร์ด"โกลบอล 200 และอันดับที่ 18 บน "บิลบอร์ด"โกลบอล เอ็กซ์คลูชันยูเอส ในชาร์ตฉบับวันที่ 2 พฤศจิกายน ค.ศ. 2024
การโปรโมต.
ก่อนเปิดตัว "วิปแลช" ในวันที่ 21 ตุลาคม ค.ศ. 2024 เอสปาได้จัดงานแสดงสดผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและเพลง รวมถึงเพลง "วิปแลช" และเพื่อสื่อสารกับแฟน ๆ และได้ขึ้นแสดงในรายการเพลงสามรายการในสัปดาห์แรกของการโปรโมต: "เอ็มเคานต์ดาวน์"ของเอ็มเน็ต ในวันที่ 24 ตุลาคม "โชว์! มิวสิกคอร์"ของเอ็มบีซี ในวันที่ 26 ตุลาคม และ "อินกีกาโย"ของเอสบีเอส ในวันที่ 27 ตุลาคม ในสัปดาห์ที่สองของการโปรโมต พวกเธอได้แสดงในรายการเพลงสองรายการ ได้แก่: "มิวสิกแบงก์"ของเคบีเอส เมื่อวันที่ 1 พฤศจิกายน ซึ่งพวกเธอได้รับรางวัล และ "โชว์! มิวสิกคอร์" เมื่อวันที่ 2 พฤศจิกายน
ชัมโปราโด

ชัมโปราโด  หรือ ชัมปูราโด  (จาก) เป็นข้าวต้มช็อกโกแลตซึ่งเป็นของหวานของฟิลิปปินส์
ส่วนผสม.
ตามธรรมเนียมแล้วจะทำจากการต้มข้าวเหนียวกับ "ตับลียา" ซึ่งเป็นก้อนโกโก้ที่ได้จากการบดอัดเมล็ดโกโก้ที่คั่วแล้ว จะรับประทานตอนร้อนหรือเย็นก็ได้ โดยทั่วไปแล้วจะรับประทานเป็นอาหารเช้าหรืออาหารว่างมื้อบ่าย โดยราดนมหรือกะทิลงไปหรือเติมน้ำตาลตามชอบ บางครั้งอาจจะรับประทานคู่กับ"ดาอิง" หรือ "ตูโย" (ปลาเค็มแห้ง)
"ตีนุกฮง" ("tinughong") เป็น "ชัมโปราโด" อีกรูปแบบหนึ่งที่นิยมรับประทานในแถบพื้นที่ที่ใช้ภาษากลุ่มวิซายัน ซึ่งจะต้มข้าวเหนียวกับน้ำตาลแทน "ตับลียา" บางครั้งอาจจะเติมนมหรือกาแฟลงไปด้วย นอกจากนี้ยังมี "ชัมโปราโด" รูปแบบใหม่ที่เรียกว่า "อูเบชัมโปราโด" ซึ่งใช้มันเสาเป็นส่วนประกอบทำให้มีสีม่วง
ประวัติ.
ประวัติของอาหารชนิดนี้สามารถสืบย้อนไปได้ถึงสมัยที่ฟิลิปปินส์เป็นอาณานิคมของสเปน ในสมัยที่ฟิลิปปินส์กับเม็กซิโกค้าขายระหว่างกันนั้น พ่อค้าชาวเม็กซิกันได้นำวิธีการปรุง "ชัมปูร์ราโด" ซึ่งเป็นเครื่องดื่มที่ทำจากโกโก้และ "มาซา" หรือแป้งข้าวโพดที่เตรียมด้วยน้ำด่างเข้ามาเผยแพร่ในฟิลิปปินส์ ในขณะเดียวกันก็นำวิธีการเตรียม "ตูบา" หรือน้ำตาลเมาแบบฟิลิปปินส์กลับไปเผยแพร่ที่เม็กซิโกด้วย หลังจากนั้นชาวฟิลิปปินส์ก็ได้ดัดแปลงวิธีการเตรียมโดยใช้ข้าวเหนียวต้มแทน "มาซา"
สโกลาร์พีเดีย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สโกลาร์พีเดีย  เป็นสารานุกรมออนไลน์ฐานวิกิภาษาอังกฤษที่มีคุณสมบัติทั่วไปเกี่ยวข้องกับวารสารวิชาการออนไลน์ที่มีการเข้าถึงแบบเปิด ซึ่งมุ่งหวังที่จะมีเนื้อหาในด้านวิทยาศาสตร์และการแพทย์ที่มีคุณภาพ
บทความ"สโกลาร์พีเดีย"เขียนขึ้นโดยผู้เขียนที่เป็นผู้เชี่ยวชาญรับเชิญหรือได้รับการอนุมัติ และจำเป็นต้องผ่านการพิชญพิจารณ์ "สโกลาร์พีเดีย"แสดงรายชื่อจริงและสังกัดของผู้เขียน ผู้ดูแล และบรรณาธิการทั้งหมดที่เกี่ยวข้องกับบทความ: อย่างไรก็ตาม กระบวนการตรวจสอบโดยผู้เชี่ยวชาญ (ซึ่งสามารถแนะนำการเปลี่ยนแปลงหรือเพิ่มเติมข้อมูล และต้องได้รับการตอบสนองก่อนที่บทความจะปรากฏ) จะไม่เปิดเผยชื่อ บทความของ "สโกลาร์พีเดีย" จะถูกเก็บไว้ในคลังข้อมูลออนไลน์ และสามารถอ้างอิงได้เหมือนกับบทความวารสารทั่วไป ("สโกลาร์พีเดีย" มีหมายเลข ISSN ที่ ISSN 1941-6016) ระบบอ้างอิงของ"สโกลาร์พีเดีย"รองรับการแก้ไขหมายเลขด้วย
โครงการนี้สร้างขึ้นในเดือนกุมภาพันธ์ ค.ศ. 2006 โดย Eugene M. Izhikevich ขณะเป็นผู้วิจัยในสถาบันประสาทวิทยาศาสตร์ แซนดีเอโก รัฐแคลิฟอร์เนีย Izhikevich ยังดำรงคำแหน่งหัวหน้าบรรณาธิการของสารานุกรมด้วย
ขอบเขต.
เนื้อหา"สโกลาร์พีเดีย"แบ่งกลุ่มออกเป็น"กลุ่มสารานุกรม"ต่างหาก ข้อมูลเมื่อ สิงหาคม 2023[ [update]] มีอยู่ 7 กลุ่มนี้ที่ได้รับการอธิบายว่าเป็น "พื้นที่สำคัญ": 
สารานุกรมอื่นๆ มีหลากหลายสาขา เช่น ศาสตร์แห่งการละเล่น และแม่แบบสำหรับโรคทางประสาท 
ข้อมูลเมื่อ พฤศจิกายน 2018[ [update]] "สโกลาร์พีเดีย" มีบทความจำนวน 1,804 หน้า และผู้ใช้ลงทะเบียน 18,149 ราย ต่อมาเมื่อเดือนข้อมูลเมื่อ พฤศจิกายน 2021[ [update]] มีบทความที่ผ่านการพิชญพิจารณ์ 1,812 บทความ
การระดมทุน.
ค่าใช้จ่ายในการบำรุงรักษาและเซิร์ฟเวอร์ในปัจจุบันของ"สโกลาร์พีเดีย"ได้รับการสนับสนุนโดย Brain Corporation บริษัทวิทยาการหุ่นยนต์ที่ Izhikevich เป็นผู้ร่วมก่อตั้งและ CEO
ซอฟต์แวร์.
"สโกลาร์วิกิ"ใช้วิกิเอนจินเดียวกันกับวิกิพีเดีย, มีเดียวิกิ โดยปรับปรุงให้รองรับการโหวตแก้ไข การพัฒนาซอฟต์แวร์ทำโดยเอกชน
ยากิโมจิ

ยากิโมจิ (; โรมาจิ: "yakimochi") ในภาษาญี่ปุ่น อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
Sirindhornia pulchella

Sirindhornia pulchella เป็นผีเสื้อกลางคืนชนิดหนึ่งในวงศ์ Tortricidae พบได้ในป่าดิบชื้นที่ประเทศไทย
เพศผู้มีปีกหน้ายาว 4.8–5 มิลลิเมตร ส่วนเพศเมียยาว 4.5 มิลลิเมตร
ศัพทมูลวิทยา.
ชื่อของแมลงชนิดนี้สื่อถึงลวดลายและสีของปีก และมีที่มาจากภาษาละติน "pulchella" (หมายถึง สวยงาม)
โอยากิ

โอยากิ (; โรมาจิ: "oyaki") เป็นอาหารที่ทำโดยการผสม แป้งสาลี แป้งโซบะ ฯลฯ กับน้ำ นวด รีดเป็นแผ่นบาง ๆ ห่อด้วย ไส้ ที่อาจทำจาก ถั่วแดงกวน ผัก ฯลฯ รูปร่างเป็นทรงกลม และเส้นผ่านศูนย์กลางโดยทั่วไปประมาณ 8 ถึง 10 ซม. เป็นที่รู้จักในฐานะอาหารท้องถิ่นของจังหวัดนางาโนะ
โอยากิ ยังมีชื่อเรียกอื่นว่า ยากิโมจิ (焼き餅), อัมบิง (あんびん), จานาโกะ (ちゃなこ), ฮาริโกชิ (はりこし) ทางจังหวัดนางาโนะได้เลือกให้โอยากิเป็นทรัพย์สินทางวัฒนธรรมพื้นบ้านที่จับต้องไม่ได้ของจังหวัดนางาโนะ ภายใต้ชื่อ ยากิโมจิ (焼き餅)
Sirindhornia chaipattana

Sirindhornia chaipattana เป็นผีเสื้อกลางคืนชนิดหนึ่งในวงศ์ Tortricidae พบได้ในป่ารุ่นสองของประเทศไทย
ความยาวปีกหน้าของเพศผู้อยู่ที่ประมาณ 5.2 มิลลิเมตร และเพศเมียอยู่ที่ 4.9–5.3 มิลลิเมตร
Sirindhornia curvicosta

Sirindhornia curvicosta เป็นผีเสื้อกลางคืนชนิดหนึ่งในวงศ์ Tortricidae พบได้ในป่ารุ่นสองของประเทศไทย ความยาวของปีกหน้าอยู่ที่ประมาณ 5.2 มิลลิเมตร
ศัพทมูลวิทยา.
ชื่อของสายพันธุ์นี้อ้างอิงถึงส่วนโค้งของปีกคู่หน้าที่อยู่ก่อนหน้าส่วนยอด
อ้างองิ.
<templatestyles src="Reflist/styles.css" />
มิมิ

มิมิ (; โรมาจิ: "mimi") เป็นอาหารท้องถิ่นชนิดหนึ่งของจังหวัดยามานาชิ ทำโดยการนวดแป้งสาลีเป็นชิ้นขนาดพอดีคำแล้วเคี่ยวกับผักที่มีรสชาติของมิโซะ ใช้ได้แก่ โกโบ เผือก ฟักทอง แคร์รอต และ หัวไชเท้า ที่มาของชื่อ "มิมิ" นั้นยังไม่เป็นที่แน่ชัด บ้างก็ว่าเพราะรูปร่างซึ่งคล้ายกับรูปร่างของ เครื่องมือฝัด ซึ่งในภาษาญี่ปุ่นเรียกว่า "มิ" (箕) หรือบ้างก็ว่าอาจมาจากคำว่า "มิมิ" (耳) ซึ่งแปลว่า หู เพราะมีรูปร่างคล้ายหู
มิมิเป็นส่วนประกอบหนึ่งที่ใช้ในโฮโตซึ่งเป็นอาหารท้องถิ่นขึ้นชื่อของจังหวัดยามานาชิ รับประทานในช่วงเทศกาลปีใหม่และงานเฉลิมฉลอง ในช่วงไม่นานมานี้ได้รับความสนใจในฐานะตัวช่วยส่งเสริมการท่องเที่ยวของเมือง
ตำบลหัวเขา (อำเภอเดิมบางนางบวช)

หัวเขา เป็นตำบลในอำเภอเดิมบางนางบวช จังหวัดสุพรรณบุรี
ที่ตั้งและอาณาเขต.
ตำบลหัวเขา มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หัวเขา เป็นตำบลเก่าแก่ของอำเภอนางบวช โดยประชาชนดั้งเดิมของบ้านหัวเขาอพยพมาจากบ้านดอนกระเบื้อง เมือง 3 ชั้น (ปัจจุบันคือ ตำบลบ่อกรุ) เดินทางมาเรื่อยจนมาถึงพื้นที่ตำบลหัวเขาซึ่งมีลักษณะพื้นที่ที่เหมาะสมแก่การตั้งถิ่นฐานอาศัยมีภูเขาล้อมรอบและมีแม่น้ำไหลผ่าน เดิมทีเรียกว่า "บ้านหุบเขา" เพราะลักษณะภูมิประเทศมีภูเขาล้อมรอบ ปัจจุบันใช้ชื่อว่า "หัวเขา" เมื่อมองเนินเขาบริเวณที่ตั้งของชุมชนมาจากที่อื่นจะเห็นภูเขาชัดเจน
พ.ศ. 2454 กระทรวงมหาดไทยประกาศแยกพื้นที่ตำบลหัวเขา ของอำเภอนางบวช ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" ขึ้นกับเมืองสุพรรณบุรี จนถึงปัจจุบัน
การปกครองส่วนภูมิภาค.
การปกครองส่วนภูมิภาค.
ตำบลหัวเขาแบ่งพื้นที่การปกครองออกเป็น 12 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลหัวเขาเดิมมีฐานะเป็นสภาตำบลหัวเขา ในปี พ.ศ. 2517 ต่อมาปี พ.ศ. 2538 สภาตำบลหัวเขามี 12 หมู่บ้าน พื้นที่ 50.92 ตารางกิโลเมตร ประชากร 6,642 คน และ 1,611 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหัวเขาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหัวเขา
ยางยืดออกกำลังกาย

ยางยืดออกกำลังกาย  เป็นยางยืดที่ใช้สำหรับฝึกความแข็งแรง
ซึ่งใช้กันอย่างแพร่หลายสำหรับกายภาพบำบัด โดยเฉพาะผู้ที่กำลังฟื้นตัวจากการบาดเจ็บของกล้ามเนื้อ รวมถึงผู้ป่วยฟื้นฟูหัวใจ โดยช่วยให้ฟื้นฟูความแข็งแรงอย่างค่อยเป็นค่อยไป
ประวัติ.
ยางยืดมีต้นกำเนิดในช่วงต้นศตวรรษที่ 20 เดิมทำมาจากท่อยางที่ใช้ทางการแพทย์ โดยใช้ออกกำลังกายเพื่อฟื้นฟูกล้ามเนื้อ ปัจจุบันมีการนำยางยืดมาใช้อย่างแพร่หลายโดยเป็นส่วนหนึ่งของการออกกำลังกายทั่ว#เปลี่ยนทาง ๆ ไปและการฝึกความแข็งแรง ยางยืดมีข้อดีคือใช้งานได้อย่างยืดหยุ่นและมีน้ำหนักเบา จึงเป็นที่นิยม
โดยทั่วไป ยางยืดจะมีรหัสสีเพื่อแสดงระดับความต้านทานที่ต่างกัน ซึ่งผู้ใช้ต้องเลือกระดับที่เหมาะสมกับตน รหัสสีอาจแตกต่างกันไปสำหรับแต่ละยี่ห้อ
อนึ่ง ยังมียางยืดแบบเป็นวง แบบเป็นท่อยางทั้งที่มีที่จับและไม่มี บางแบบยังสามารถติดกับที่จับได้
ยางยืดนั้นใช้งานง่าย มีน้ำหนักเบา พกพาได้ง่ายเมื่อเดินทาง ด้วยเหตุนี้จึงนำมาใช้ฝึกความแข็งแรงได้เป็นประจำและต่อเนื่อง
แม้การออกกำลังกายด้วยยางยืดจะมีหลายรูปแบบ แต่ปัจจัยหลักในการเพิ่มระดับการออกกำลังกายคือแรงดึงของยางและจำนวนครั้งที่ทำซ้ำ
ในปี#เปลี่ยนทาง 2014 นักวิจัยพบว่าเบนช์เพรส  และการวิดพื้นโดยใช้ยางยืด ด้วยแรงดันเท่ากัน ก็จะทำให้แข็งแรงได้เท่ากัน
ชนิด.
ตัวอย่างชนิดของยางยืดที่พบ คือ
เชิงอรรถและอ้างอิง.
<templatestyles src="Reflist/styles.css" />
ไชนิงนิกกี

ไชนิงนิกกี (จีน: 闪耀暖暖 พินอิน: Shănyào nuăn nuăn อังกฤษ: Shining Nikki)เป็นเกมมือถือที่พัฒนาโดย Papergames เป็นภาคต่อของ "Love Nikki" ออกจำหน่ายในประเทศจีนเมื่อวันที่ 6 สิงหาคม 2019 ญี่ปุ่นจำหน่ายในวันที่ 18 มีนาคม 2021 ทั่วโลกจำหน่ายในวันที่ 5 กรกฎาคม 2021 และเวียดนามจำหน่ายในวันที่ 24 ตุลาคม 2023 นอกจากนี้ยังออกจำหน่ายในเกาหลีเมื่อวันที่ 29 ตุลาคม 2020 แต่ยุติจำหน่ายเกมลงในวันที่ 6 ธันวาคม 2020 เนื่องจากเกิดข้อวิพากษ์วิจารณ์
การเล่นเกม.
"Shining Nikki" เป็นเกมแต่งตัวที่เล่นผ่านสไตล์ ในโหมดต่อสู้จะมีคุณสมบัติ 5 อย่าง ได้แก่ สไตล์หวาน สดชื่น สง่างาม เซ็กซี่ และเท่ ผู้เล่นต้องเลือกเสื้อผ้าที่มีค่าคุณสมบัติคะแนนสูงสุดเพื่อเพิ่มพลังสไตล์เพื่อเอาชนะคู่ต่อสู้ในด่านต่างๆ หลังจากเลือกแล้ว ผู้เล่นจะต้องเลือกภาพสะท้อนของนักออกแบบ ซึ่งเป็นภาพงานศิลป์ของนักออกแบบฉากต่างๆ โดยแต่ละคนจะมีทักษะที่แตกต่างกัน หลังจากเลือกภาพสะท้อนของนักออกดงรูปแบบการเล่นของชุดของนิกกี้(ตัวละครในเกม) ชุดของนิกกี้ โดยผู้เล่นต้องกดปุ่มบนชิ้นส่วนชุดที่ผู้เล่นเลือกไว้ หากผู้เล่นคลิกปุ่มไม่ทันเวลา ผู้เล่นจะไม่สามารถคลิกปุ่มซ้ำได้ในทันที
การพัฒนา.
Liu Cong Vasiliy ผู้อำนวยการฝ่ายศิลป์ของ Papergames มองว่าวัสดุที่ใช้ทำเสื้อผ้าเป็นองค์ประกอบที่สำคัญที่สุดของเกม หลังจากศึกษาเนื้อพวกเขาเลยใช้โปรแกรม Adobe Substance Designer เพื่อสร้างพื้นผิวเนื้อผ้าขึ้นมาใหม่ในรูปแบบดิจิทัล ซึ่งถือเป็นกระบวนการที่พวกเขาเห็นว่าคุ้มค่าเมื่อพิจารณาจากผลลัพธ์ที่ได้ พวกเขามองว่าการสร้างแบบจำลองงานปักสไตล์จีนเป็นสิ่งที่ยากที่สุดเนื่องจากความวิจิตรประณีตของงานนั้นๆขึ้นมา
แผนกต้อนรับ.
"Shining Nikki" มีการดาวน์โหลดไปแล้ว 100 ล้านครั้งทั่วโลก
ข้อวิพากษ์วิจารณ์.
หลังจากเปิดตัวเซิร์ฟเวอร์เกมในเกาหลีใต้ Papergames ได้เพิ่มไอเท็มเสื้อผ้าที่อิงจากชุดฮันบกเข้าไปในเกม ส่งผลให้ผู้เล่นชาวจีนร้องเรียนว่าชุดฮันบกนั้นมีต้นกำเนิดจากจีน Papergames ได้ออกแถลงการณ์เห็นด้วยกับคำกล่าวอ้างดังกล่าว ส่งผลให้ผู้เล่นชาวเกาหลีไม่พอใจมากขึ้น และนำไปสู่การปิดเซิร์ฟเวอร์ในเกาหลีเมื่อวันที่ 6 พฤศจิกายน 2020 นักการเมืองเกาหลีใต้ อี ซัง ฮอน วิพากษ์วิจารณ์การกระทำของ Papergames ในการตอบสนองต่อการถอนตัวออกจากเกาหลีใต้ โดยระบุว่าพวกเขา "แสดงพฤติกรรมที่ไร้ยางอายด้วยการวิพากษ์วิจารณ์ผู้ใช้ชาวเกาหลีและยุติการให้บริการในเกาหลี" นอกจากนี้ อี ซัง ฮอน ยังอ้างอีกว่าการที่ Papergames ไม่ได้รับค่าตอบแทนทางการเงินหลังจากการถอนตัวนั้นละเมิดกฎหมายการค้าที่เป็นธรรมของเกาหลี
ภาคต่อ.
มีการประกาศภาคต่อของเกม "Infinity Nikki" แล้ว
ฤดูร้อนผลิรักของเราสอง

ฤดูร้อนผลิรักของเราสอง (ญี่ปุ่น: 君としらない夏になる, โรมาจิ: Kimi to Shiranai Natsu ni Naru) เป็นซีรีส์มังงะญี่ปุ่นแนวยูริ เขียนและวาดภาพโดย คียัง เริ่มตีพิมพ์ในนิตยสาร "คอมมิคยูริฮิเมะ" ของสำนักพิมพ์อิจิจินชะ ตั้งแต่เดือนสิงหาคม พ.ศ. 2564 ถึงเดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
เรื่องย่อ.
ซีรีส์เรื่องนี้เล่าเรื่องของฮารุและฮีจัง ที่เบื่อหน่ายกับความคิดที่จะไปเรียนมหาวิทยาลัยหรือเริ่มหางาน จนทั้งคู่ตัดสินใจทิ้งเรซูเม่และย้ายไปอยู่เกาะห่างไกลด้วยกัน อย่างไรก็ตาม พวกเขาได้เรียนรู้ว่าแม้จะใช้ชีวิตบนเกาะก็ยังคงมีความยุ่งยากที่ต้องเผชิญ
การตีพิมพ์.
เขียนและวาดภาพโดย คียัง "ฤดูร้อนผลิรักของเราสอง" เริ่มตีพิมพ์ในญี่ปุ่นในนิตยสาร"คอมมิคยูริฮิเมะ" ของสำนักพิมพ์อิจิจินชะตั้งแต่วันที่ 18 สิงหาคม พ.ศ. 2564 ถึงวันที่ 18 กรกฎาคม พ.ศ. 2566 โดยได้มีการรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 3 เล่ม
มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 21 กันยายน พ.ศ. 2566
ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 17 มีนาคม พ.ศ. 2565</td><td></td><td>16 ตุลาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 18 ตุลาคม พ.ศ. 2565</td><td></td><td>17 กรกฎาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 15 กันยายน พ.ศ. 2566</td><td></td><td>—</td><td>—</td></tr>
</table>
การตอบรับ.
Erica Friedman จาก Yuricon ได้แสดงความคิดเห็นในบทวิจารณ์เล่มที่ 1 ว่าซีรีส์นี้เป็น "หนึ่งในหนังสือที่ฉันชอบที่สุดในนิตยสาร "คอมมิคยูริฮิเมะ" ในตอนนี้" เธอสังเกตว่างานศิลปะนั้น "ดีและไม่ดี" และแฟนเซอร์วิซที่ตึงเครียดอย่างต่อเนื่องอาจส่งผลต่อความคิดเห็นของผู้อ่านเกี่ยวกับซีรีส์เรื่องนี้ได้"
ตำบลบุญเรือง

บุญเรือง เป็นตำบลในอำเภอเชียงของ จังหวัดเชียงราย โดยมีองค์กรปกครองส่วนท้องถิ่นเดิมเป็นสุขาภิบาลบุญเรือง ปัจจุบันมีฐานะเป็นเทศบาลตำบลบุญเรือง
ที่ตั้งและอาณาเขต.
ตำบลบุญเรือง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บุญเรือง เดิมมีพื้นที่แบ่งเป็น 2 ตำบล คือ ตำบลบุญเรือง และตำบลต้นปล้อง ปี พ.ศ. 2480 พระพนมนครานุรักษ์ ผู้ว่าราชการจังหวัดเชียงราย พิจารณารวมพื้นที่ตำบลที่มีขนาดเล็กเพื่อความสะดวกในการปกครอง จึงยุบพื้นที่ตำบลต้นปล้อง เข้ากับตำบลบุญเรือง และ พ.ศ. 2490 นายชลอ จารุจินดา ผู้ว่าราชการจังหวัดเชียงราย ได้ประกาศแยกพื้นที่ด้านทิศเหนือ 6 หมู่บ้าน ได้แก่ หมู่ 6 บ้านส้าน, หมู่ 7 บ้านครึ่งเหนือ, หมู่ 8 บ้านครึ่งใต้, หมู่ 9 บ้านหลวง, หมู่ 11 บ้านศรีลานนา และหมู่ 12 บ้านตอง ของตำบลบุญเรือง ออกไปตั้งเป็นตำบลครึ่ง
ปี พ.ศ. 2516 ตำบลบุญเรืองได้รับการจัดตั้งเป็น สภาตำบลบุญเรือง ก่อนที่ในปี พ.ศ. 2535 นายคำรณ บุญเชิด ผู้ว่าราชการจังหวัดเชียงราย พิจารณาพื้นที่ตำบลบุญเรืองเป็นที่ชุมนุมชนค่อนข้างหนาแน่น มีตลาด ตึกพาณิชย์ สถานีอนามัย สถานีตำรวจ จึงแยกพื้นที่บางส่วนของหมู่ 1 บ้านบุญเรืองเหนือ, หมู่ 2 บ้านบุญเรืองใต้, หมู่ 3 บ้านซาววา, หมู่ 4 บ้านหก, หมู่ 5 บ้านต้นปล้อง, หมู่ 6 บ้านแดนเมือง และหมู่ 7 บ้านป่าเคาะ ของสภาตำบลบุญเรือง จัดตั้งขึ้นเป็น สุขาภิบาลบุญเรือง และปี พ.ศ. 2542 สุขาภิบาลบุญเรืองได้รับการจัดตั้งขึ้นเป็นเทศบาลตำบล และได้รับการปรับขนาดจากเทศบาลขนาดเล็กเป็นเทศบาลขนาดกลาง เมื่อวันที่ 1 ตุลาคม พ.ศ. 2544
ปี พ.ศ. 2545 เขตสภาตำบลบุญเรืองมีพื้นที่ 6 หมู่บ้าน ประชากร 1,099 คน และมี 332 ครัวเรือน บางส่วนอยู่ในเขตเทศบาลตำบลบุญเรือง โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมสภาตำบลบุญเรืองเข้ากับเทศบาลตำบลบุญเรือง ในปี พ.ศ. 2547 จากเดิมเทศบาลตำบลบุญเรืองมีพื้นที่ 10.35 ตารางกิโลเมตร ประชากร 6,414 คน จึงรับพื้นที่สภาตำบลบุญเรืองเข้ามาทั้งหมด 66.69 ตารางกิโลเมตร และรับประชากรมา 965 คน
การปกครองส่วนภูมิภาค.
การปกครองส่วนภูมิภาค.
ตำบลบุญเรืองแบ่งพื้นที่การปกครองออกเป็น 10 หมู่บ้าน ได้แก่<templatestyles src="Div col/styles.css"/>
เอ็มเอส ควีนเอลิซาเบธ

เอ็มเอส ควีนเอลิซาเบธ  เป็นเรือสำราญในชั้นวิสตาที่ให้บริการโดยบริษัทคูนาร์ดไลน์ การออกแบบมีการปรับเปลี่ยนเมื่อเทียบกับเรือในชั้นเดียวกันที่สร้างมาก่อน และมีขนาดใหญ่กว่าเรือควีนวิกตอเรียเล็กน้อย โดยมีขนาด 92,000 ตันกรอส สาเหตุมาจากท้ายเรือที่ตั้งฉากมากขึ้น และห้องโดยสารเพิ่มเติมสำหรับผู้โดยสารที่เดินทางคนเดียว หัวเรือควีนอลิซาเบธและควีนวิกตอเรียต่างได้รับการเสริมความแข็งแรง โดยมีแผ่นตัวเรือหนากว่ามาตรฐานทั่วไปเพื่อให้สามารถรับมือกับสภาพอากาศในมหาสมุทรแอตแลนติกเหนือได้ เรือลำนี้สามารถรองรับผู้โดยสารได้มากถึง 2,092 คน
ชื่อเรือได้รับการประกาศโดยคูนาร์ดเมื่อวันที่ 10 ตุลาคม ค.ศ. 2007 นับตั้งแต่การเกษียณเรือควีนเอลิซาเบธ 2 ในปี ค.ศ. 2008 บริษัทได้ดำเนินกิจการด้วยเรือจำนวน 4 ลำ การตั้งชื่อเรือว่าควีนเอลิซาเบธทำให้เกิดสถานการณ์คล้ายคลึงกับช่วงปี ค.ศ. 1940 ถึง 1948 เมื่อเรือควีนเอลิซาเบธลำดั้งเดิมของคูนาร์ดเริ่มให้บริการในช่วงเวลาเดียวกับเรือหลวงควีนเอลิซาเบธ (HMS "Queen Elizabeth") ของราชนาวี
อะซิพอด

อะซิพอด  เป็นชุดระบบขับเคลื่อนเรือแบบอะซิมัท (azimuth thruster) ที่จดทะเบียนเป็นตราสินค้า ประกอบด้วยใบจักรแบบปรับมุมบิดไม่ได้ติดตั้งอยู่ฝัก (pod) ที่สามารถบังคับได้ ภายในฝักดังกล่าวมีมอเตอร์ไฟฟ้าเป็นตัวขับเคลื่อนใบจักร ช่วยให้เรือมีความคล่องตัวมากขึ้น ได้รับการพัฒนาขึ้นในประเทศฟินแลนด์ในช่วงปลายทศวรรษที่ 1980 โดยความร่วมมือระหว่างบริษัทวาร์ทซิลามารีน (Wärtsilä Marine), บริษัทสตรอมเบิร์ก (Strömberg) และคณะกรรมการเดินเรือแห่งชาติฟินแลนด์
แม้อะซิพอดจะเป็นตราสินค้าที่จดทะเบียนแล้ว แต่บางครั้งก็ถูกนำมาใช้เป็นเครื่องหมายการค้าทั่วไปสำหรับระบบขับเคลื่อนแบบฝักที่ผลิตโดยบริษัทอื่น
โกเฮโมจิ

โกเฮโมจิ (; โรมาจิ: "Goheimochi") เป็นโมจิชนิดหนึ่งที่ทำในภูมิภาคชูบุในตอนกลางของประเทศญี่ปุ่น โดยเฉพาะในจังหวัดนางาโนะ จังหวัดกิฟุ และจังหวัดไอจิ โกเฮโมจิมีความแตกต่างจากโมจิโดยทั่วไปตรงที่มีการทาด้วยซอสเปรี้ยวหวาน ซึ่งมักทำจากน้ำตาล ซอสถั่วเหลือง และมิริง จากนั้นน้ำโมจิมาเสียบไม้เสียบและย่าง โกเฮโมจิมักทำเป็น 2 รูปร่าง ได้แก่ โมจิแบบวาราจิที่รูปร่างคล้ายรองเท้าแตะสานแบบดั้งเดิม และโมจิแบบกลมที่เสียบด้วยไม้เสียบ โกเฮโมจิมักจะย่างให้สุกเพียงครึ่งเดียวเพื่อคงเมล็ดข้าวบางส่วนไว้ ข้าวมักเป็นข้าวเมล็ดสั้น ทำให้โกเฮโมจิมีเนื้อสัมผัสที่แน่นกว่าโมจิทั่วไป
Estola basiflava

Estola basiflava เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากเฟรนช์เกียนาและเวเนซุเอลา
Estola basimaculata

Estola basimaculata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Spintharus barackobamai

Spintharus barackobamai เป็นชนิดของแมงมุมขาหวีในวงศ์ Theridiidae ที่พบในประเทศคิวบา โดยเป็นหนึ่งใน 15 ชนิดใหม่ที่ได้รับการบรรยายใน ค.ศ. 2018 แมงมุมชนิดนี้ตั้งชื่อตามประธานาธิบดี บารัก โอบามา
มะซาเรกายด์

มะซาเรกายด์ (Mazar-e-Quaid) หรือ อุนสรณ์ศพจินนาห์ หรือ อนุสรณ์สถานแห่งชาติ เป็นสถานที่ไว้ศพของมุฮัมมัด อะลี จินนาห์ บิดาแห่งชาติของปากีสถาน ตั้งอยู่ในนครการาจี แคว้นสินธ์ ประเทศปากีสถาน ออกแบบในทศวรรษ 1960s ด้วยสถาปัตยกรรมมอเดิร์น ก่อสร้างแล้วเสร็จในปี 1971 ปัจจุบันมีสถานะเป็นหนึ่งในจุดหมายตาและสถานที่ท่องเที่ยวที่สำคัญของนครการาจี ในหมู่อาคารของอนุสรณ์ศพยังเป็นที่ไว้ศพของบุคคลอื่น ๆ ได้แก่ น้องสาวของจินนาห์ ฟะติมะ จินนาห์ ผู้ได้สมญามารดาชองชาติ, ลิยากาต อะลี ข่าน นายกรัฐมนตรีปากีสถานคสที่หนึ่ง, นุรุล อะมีน นายกรัฐมนตรีปากีสถานคนที่แปด และ สรทาร อับดุร รับ นิชตาร์ สมาชิกสันนิบบาตมุสลิมจากเปศวาร์
เมื่อครั้นจินนาห์เสียชีวิตในปี 1948 ร่างของเขาถูกฝังไว้ใต้แผ่นหินอ่อนบนฐาน ด้านหน้าเป็นบันไดหินอ่อน ในปี 1952 มีการสร้างโดมครอบ รวมถึงมีตู้เก็บวัตถุส่วนตัวยางส่วนของเขาบนผนัง ฟะติมะ จินนาห์ และคณะได้รับจดหมายร้องเรียนจากชาวปากีสถานมากมายถึงสภาพที่ดูน่าเศร้าของสุสานจินนาห์ แนวคิดการสร้างอนุสรณ์ขนาดใหญ่เพื่อไว้ศพจินนาห์จึงเกิดขึ้น และในปี 1957 รัฐบาลได้จัดการประกวดการออกแบบอนุสรณ์ศพขึ้นในระดับนานาชาติ แต่ท้ายที่สุด ฟะติมะ ได้ว่าจ้างให้ยะห์ยา เมอร์ชานท์ สถาปนิกชาวบอมเบย์ มิตรสหายของจินนาห์ มาออกแบบแทน
อาคารออกแบบโดยได้รับแรงบันดาลใจมาจากอนุสรณ์ศพซามานิฮ์ในบูฆอรอ ประเทศอุซเบกิสถาน (สร้างเมื่อ ค.ศ. 892 - 943)
โดยใช้สถาปัตยกรรมมอเดิร์นซึ่งนิยมในสมัยทศวรรษ 1960 - 1970
แลงเชน

LangChain เป็นเฟรมเวิร์กที่ออกแบบมาเพื่อลดความซับซ้อนในการสร้างโปรแกรมประยุกต์โดยใช้แบบจำลองภาษาขนาดใหญ่ (LLM) เนื่องจากเป็นเฟรมเวิร์กควบรวมแบบจำลองภาษา กรณีการใช้งานของ LangChain จึงทับซ้อนกับกรณีการใช้แบบจำลองภาษาทั่วไป เช่น การแยกวิเคราะห์และ การสรุปความเอกสาร, จักรกลสนทนา และ การวิเคราะห์โค้ด
ประวัติศาสตร์.
LangChain เปิดตัวเป็นโครงการโอเพนซอร์ส ในเดือนตุลาคม 2022 โดย Harrison Chase ซึ่งก่อนหน้านี้เคยทำงานที่ Robust Intelligence ซึ่งเป็นวิสาหกิจเริ่มต้นด้านการเรียนรู้ของเครื่อง โครงการนี้ได้รับความนิยมอย่างรวดเร็ว ด้วยการปรับปรุงโดยผู้ร่วมให้ข้อมูลหลายร้อยคนบน GitHub การสนทนาที่กำลังมาแรงบน Twitter กิจกรรมที่ใช้งานอยู่บนเซิร์ฟเวอร์ Discord ของโปรเจ็กต์ บทแนะนำการใช้งาน YouTube มากมาย และการพบปะในซานฟรานซิสโกและลอนดอน
ในเดือนเมษายน ปี 2023 LangChain ได้ตั้งตัวเป็นนิติบุคคล และวิสาหกิจเริ่มต้นใหม่ทำเงินได้ถึง 20 ล้านดอลลาร์จาก Sequoia Capital ที่มูลค่าอย่างน้อย 200 ล้านดอลลาร์ หนึ่งสัปดาห์หลังจากประกาศการลงทุน 10 ล้านดอลลาร์จาก ทุนกิจการ Benchmark
ในเดือนตุลาคม ปี 2023 LangChain ได้ประกาศเปิดตัว LangServe ซึ่งเป็นเครื่องมือปรับใช้ที่ออกแบบมาเพื่ออำนวยความสะดวกในการเปลี่ยนจากต้นแบบ LCE (LangChain Expression Language) ไปเป็นโปรแกรมประยุกต์ที่พร้อมสำหรับการใช้งานจริง
ม้าเชียว

ม้าเชียว มีชื่อในภาษาจีนกลางว่า หมา เหมี่ยว  เป็นขุนนางของรัฐจ๊กก๊กในยุคสามก๊กของจีน มีตำแหน่งเป็นเจ้าเมือง (太守 "ไท่โฉ่ว") ของเมืองอิวกั๋ง (江油 "เจียงโหยว" ; ปัจจุบันคือนครเจียงโหยว มณฑลเสฉวน)
ประวัติ.
ในปี ค.ศ. 263 รัฐวุยก๊กยกทัพบุกจ๊กก๊กครั้งใหญ่ ในเดือน 10 เตงงายผู้เป็นขุนพลโจมตีภาคตะวันตก (征西將軍 "เจิงซีเจียงจฺวิน") ของวุยก๊กคัดเลือกทหารมีฝีมือและลอบยกไปตามทางน้อยที่อิมเป๋ง (陰平 "อินผิง"; ปัจจุบันคืออำเภอเหวิน มณฑลกานซู่) เตงงงายใช้ผ้าสักหลาดผืนใหญ่ห่อร่างกายตนเองแล้วกลิ้งลงจากภูเขา ทหารของเตงงายก็ปีนต้นไม้และไต่หน้าผาลงมาเป็นแถว ด้านจงโฮยผู้เป็นขุนพลพิทักษ์ภาคตะวันตก (鎮西將軍 "เจิ้นซีเจียงจฺวิน") ของวุยก๊กกำลังโจมตีเกียมโก๊ะ (劍閣 "เจี้ยนเก๋อ") ได้ส่งขุนพลเถียน จาง (田章) และคนอื่น ๆ จากทางตะวันตกของเกียมโก๊ะไปยังเมืองอิวกั๋ง เถียน จางโจมตีกองซุ่มของจ๊กก๊ก 3 กองที่อยู่ห่างจากอิวกั๋งไม่ถึงร้อย"ลี้"จนแตกพ่าย และเข้าสมทบกับเตงงาย เตงงายให้เถียน จางนำกองหน้า แล้วนำทหารไปปรากฏที่อิวกั๋ง ม้าเชียวเจ้าเมืองอิวกั๋งยอมจำนนต่อเตงงาย ต่อมาไม่นานเตงงายก็พิชิตจ๊กก๊กได้สำเร็จ
บุคคลสำคัญมาก

บุคคลสำคัญมาก หรือ วีไอพี (ย่อเป็น VIP หรือ V.I.P.) หรือ บุคคลสำคัญ คือบุคคลที่ได้รับสิทธิพิเศษเนื่องจากตำแหน่งทางสังคม สถานะ อิทธิพล หรือ ความสำคัญ ที่สูง คำนี้เริ่มเป็นที่นิยมหลังสงครามโลกครั้งที่ 2 เมื่อนักบินกองทัพอากาศสหราชอาณาจักร ได้นำคำนี้มาใช้อย่างแพร่หลาย[ "" ]
ตัวอย่างของบุคคลสำคัญมาก ได้แก่ ผู้มีชื่อเสียง ประมุขแห่งรัฐ หรือ หัวหน้ารัฐบาล นักการเมือง ระดับสูง หรือบุคคลที่มีชื่อเสียงทางสังคมอื่น ๆ ที่ได้รับการปฏิบัติเป็นพิเศษไม่ว่าด้วยเหตุผลใดก็ตาม การปฏิบัติเป็นพิเศษกับบุคคลกลุ่มนี้จะแยกออกจากบุคคลทั่วไป และได้รับความสะดวกสบายหรือบริการในระดับที่สูงขึ้น 
วีไอพีกับธุรกิจ.
ในบางกรณี เช่น บัตรวีไอพี อาจใช้เป็นชื่อได้ในลักษณะเดียวกับ "บัตรพรีเมียม" หรือ "บัตรเอกสิทธิ์" โดยปกติแล้วในสนามบิน บุคคลทั่วไปก็สามารถซื้อบัตรนี้ได้ได้ แต่ยังหมายถึงการแยกจากลูกค้ารายอื่น รวมถึงการตรวจสอบความปลอดภัยของตัวเองด้วย
รัฐมนตรีต่างประเทศ เอกอัครราชทูต หรือบุคคลสำคัญในรัฐบาล อาจใช้อาคารผู้โดยสารในท่าอากาศยานสำหรับบุคคลสำคัญมากได้ โดยต้องมีคำเชิญอย่างเป็นทางการจากรัฐบาลของประเทศปลายทางก่อน
บางครั้งมีการใช้คำว่า "บุคคลที่สำคัญมาก" ๆ ("วีวีไอพี") ด้วยเช่นกัน โดยเฉพาะอย่างยิ่งเมื่ออ้างอิงถึง บุคคลสำคัญมากที่มีอันดับทางเศรษฐกิจและสังคมสูงมากหรือมีอำนาจในการซื้อ โดยเฉพาะอย่างยิ่งเมื่อใครก็ตามสามารถซื้อบริการวีไอพี เพื่อแยกแยะบุคคลที่มีความต้องการสูงเป็นพิเศษ "บุคคลสำคัญยิ่งยวด" (หรือ วีวีวีไอพี) อาจหมายถึงระดับความพิเศษที่สูงกว่าอีกด้วย
ช่องยิง

ช่องยิง  บางครั้งเรียกว่า ช่องปืนพก  เป็นช่องเปิดเล็กๆ ในรถหุ้มเกราะ โครงสร้างป้อมสนาม เช่น บังเกอร์ หรืออุปกรณ์หุ้มเกราะอื่น ๆ ที่ช่วยให้สามารถยิงอาวุธขนาดเล็กออกจากรถใส่ทหารราบของศัตรูได้อย่างปลอดภัย โดยมักจะใช้เพื่อปิดจุดบอดของรถหรืออาคาร ตัวอย่างนี้พบเห็นได้ในรถถังครูเซเดอร์ เอ็ม4 เชอร์แมน ทีเกอร์ 1 ที-34-85 และแม้แต่รถหุ้มเกราะสมัยใหม่ในปัจจุบัน เช่น โครงการยานรบทหารราบยานเกราะ โครงการรถรบแบรดลีย์ ซึ่งเป็นโครงการต่อจากโครงการนี้ ที่มี เอ็ม231 อาวุธช่องยิง และรถลำเลียงพลหุ้มเกราะของรัสเซีย ช่องยิงปืนบางแห่งได้รับการปรับปรุงเพื่อการใช้งานดังกล่าว ตัวอย่างเช่น คู่มือของทีเกอร์ 1 ที่ผลิตในช่วงปลายการใช้งานแสดงให้เห็นว่ามีการใช้ Nahverteidigungswaffe เป็นช่องยิงปืน
ช่องสำหรับปืนพกบางช่อง เช่น ในรถถังเชอร์แมน มีช่องสำหรับมองเห็น เช่น "กล้องป้องกัน" เพื่อเพิ่มทัศนวิสัยในการมองเห็นรอบ ๆ รถถัง#เปลี่ยนทาง 
จุดอ่อนจากการยิง.
เนื่องจากเป็นจุดอ่อนจากการยิง ช่องยิงปืนจึงมักได้รับการเสริมด้วยเกราะเพิ่มเติม ในการออกแบบในเวลาต่อมาได้ลดจำนวนลง (BFV) หรือลบออกไปเลย (เชอร์แมนและทีเกอร์ที่ 1 [มกราคม พ.ศ. 2487]) ขณะที่เกราะอื่น ๆ ได้รับการปรับปรุง เช่น เกราะแผ่นไม้เพื่อป้องกันประจุไฟฟ้ารูปร่างต่าง ๆ หรือลวดตาข่ายไก่เพื่อป้องกันระเบิดมือ
อย่างไรก็ตาม เนื่องจากมีความต้องการในการบรรทุกลูกเรือจำนวนมาก มันจึงถูกนำกลับมาใช้ เช่นเดียวกับที่เกิดขึ้นกับเชอร์แมน ส่วนหนึ่งเป็นเพราะการใช้งานระหว่างการเติมกระสุนในเชอร์แมน ทำให้ไม่จำเป็นต้องมีลูกเรือเพิ่มเติมเพื่อส่งกระสุนผ่านช่องทางของพลบรรจุกระสุน แทนที่จะส่งกระสุนจากพื้นดินผ่านช่องยิง 
ช่องยิงหนึ่งของทีเกอร์ 1 (ขวา) ได้รับการดัดแปลงให้เป็นช่องทางหลบหนีของพลบรรจุกระสุน และอีกช่องหนึ่งถูกปิดทับด้วยปลั๊กหุ้มเกราะ และในที่สุดก็ถูกถอดออกจากการออกแบบเพื่อปรับปรุงเวลาการผลิตและลดต้นทุน
จุดผ่านแดนวูดแลนด์

จุดผ่านแดนวูดแลนด์  เป็นหนึ่งในสองจุดผ่านแดนทางบกของประเทศสิงคโปร์ โดยเชื่อมต่อเข้ากับประเทศมาเลเซีย อีกจุดผ่านแดนอยู่ที่จุดผ่านแดนตูอัซที่เซ็กเคินด์ลิงก์ เปิดให้บริการการจราจรทางพาหนะที่ผ่านทางสะพานยะโฮร์-สิงคโปร์ในเขตวูดแลนด์
อาคารจุดผ่านแดนหลังปัจจุบันสร้างขึ้นใหม่เริ่มต้นในปี 1999 จากอาคารเดิมซึ่งสร้างขึ้นในปี 1977 โดยมีการเสริมพื้นที่ถมทะเลขนาด 8.3 เฮกตาร์ มูลค่า #เปลี่ยนทาง  (1989) โดยคณะกรรมการที่อยู่อาศัยและการพัฒนา โดยระหว่างการปิดสร้างใหม่จุดผ่านแดนที่วูดแลนด์ ได้เปิดเซ็กเคินด์ลิงก์เป็นจุดบริการเสริมเพื่อลดความแออัดบนสะพาน อาคารจุดผ่านแดนหลังใหม่สร้างแล้วเสร็จและเปิดให้บริการในปี 1999
โรงแรมแอตแลนตา

โรงแรมแอตแลนตา เป็นโรงแรมที่ตั้งอยู่บนถนนสุขุมวิท ซอย 2 ในกรุงเทพมหานคร เปิดทำการในปี พ.ศ. 2495 โดย ดร. แม็กซ์ เฮนน์ และมีชื่อเสียงในเรื่องการออกแบบภายในแบบอาร์ตเดโค
ประวัติ.
ดร. แม็กซ์ เฮนน์ เติบโตในประเทศเยอรมนีและย้ายมากรุงเทพฯ ในปี พ.ศ. 2490 ซึ่งเขาได้แต่งงานกับมุกดา บุเรศรบำรุงการ ในปีเดียวกันนั้น เฮนน์ได้ซื้ออาคารของแอตแลนตา ซึ่งเป็นอดีตห้องปฏิบัติการ และก่อตั้งบริษัทแอตแลนตาเคมีคัล เพื่อผลิตเซรุ่ม เขาเปิดโรงแรมแห่งนี้ในปี พ.ศ. 2495 เมื่อธุรกิจเคมีภัณฑ์ดังกล่าวประสบภาวะขาดทุน แขกกลุ่มแรกของโรงแรมคือกลุ่มนักวาดแผนที่ชาวอเมริกัน ซึ่งอาศัยอยู่ในห้องที่ดัดแปลงมาจากชั้นบนสุดของห้องปฏิบัติการในขณะนั้น 
ในช่วงคริสตทศวรรษ 1960 โรงแรมแห่งนี้มักให้ทหารอเมริกันที่กลับมาจากเวียดนามเข้าพัก หนึ่งในทหารที่เข้าพักก็คือวิลเลียม เวสต์มอร์แลนด์ อดึตเสนาธิการทหารบกสหรัฐ
สระว่ายน้ำของโรงแรมซึ่งเปิดให้บริการในปี พ.ศ. 2497 เดิมทีเป็นหลุมที่ใช้กักเก็บงูที่ใช้ในกระบวนการผลิตยาแก้พิษงู โรงแรมอ้างว่าที่นี่เป็นสระว่ายน้ำแห่งแรกในกรุงเทพมหานคร
ตั้งแต่ปี พ.ศ. 2545 โรงแรมมีนโยบายที่เข้มงวดในการไม่รับนักท่องเที่ยวทางเพศ โดยมีประกาศอย่างชัดเจนติดไว้ที่ประตูหน้าโรงแรม
บูเช็คเทียน (ละครโทรทัศน์ พ.ศ. 2527)

บูเช็คเทียน  เป็นละครโทรทัศน์ฮ่องกงในปี 1984 โดยอิงจากชีวประวัติของอู่ เจ๋อเทียน สตรีเพียงคนเดียวในประวัติศาสตร์จีนที่ขึ้นดำรงตำแหน่ง "จักรพรรดินีนาถ" แสดงนำโดย ฝง เปาเปา ละครซีรีส์เรื่องนี้ผลิตโดยสถานีโทรทัศน์แห่งเอเชีย และออกอากาศครั้งแรกในฮ่องกงทาง ATV Home ตั้งแต่วันที่ 6 สิงหาคมถึง 28 กันยายน 1984
ออกอากาศพร้อมบทบรรยายใต้ภาพภาษาอังกฤษในประเทศออสเตรเลียทางช่องเอสบีเอส ตั้งแต่ปี 1987 ถึงปี 1990
ละครซีรีส์ชุดนี้พากย์เสียงภาษาอังกฤษออกอากาศในสหราชอาณาจักรทางช่อง 4 เป็นจำนวน 65 ตอน ตอนละ 30 นาที ตั้งแต่วันที่ 4 ตุลาคม 1987 ถึงวันที่ 21 มกราคม 1988
อุทยานแห่งชาติแกบ

อุทยานแห่งชาติแกบ  เป็นอุทยานแห่งชาติในจังหวัดแกบ ประเทศกัมพูชา ได้รับการจัดตั้งใน ค.ศ. 1993 และครอบคลุมพื้นที่ เมืองที่ใกล้ที่สุดคือแกบ
อุทยานนี้มีเทือกเขาขนาดเล็กและเส้นทางเดินป่าหลายเส้นทาง เส้นทางเหล่านี้มีทัศนียภาพที่สวยงามของเกาะฟู้โกว๊กและทิวเขาโบโกร์ทางใต้และตะวันตก และทางฝั่งตะวันออกยังสามารถเห็นเกาะในพื้นที่คุ้มครองทางทะเลที่จังหวัดเกียนซาง ประเทศเวียดนาม
รีแอ็กต์ (ซอฟต์แวร์)

รีแอ็กต์  หรือ รีแอ็กต์เจเอส (หรือ ReactJS) เป็นไลบรารีจาวาสคริปต์และเป็นซอฟต์แวร์เสรีและโอเพนซอร์ส ซึ่งมีจุดประสงค์เพื่อไว้สำหรับสร้างส่วนต่อประสานกับผู้ใช้โดยอาศัยส่วนประกอบต่าง ๆ ที่สามารถทำงานร่วมกันได้อย่างลงตัวและไร้รอยต่อ พัฒนาโดยเมตา (เดิมชื่อเฟซบุ๊ก) อีกทั้งยังมีชุมชนซึ่งประกอบด้วยนักพัฒนาและบริษัทจำนวนมาก
รีแอ็กต์สามารถใช้ในการพัฒนาโปรแกรมประยุกต์แบบหน้าเดียว โปรแกรมประยุกต์สำหรับอุปกรณ์เคลื่อนที่ และโปรแกรมประยุกต์ที่แสดงผลผ่านเซิร์ฟเวอร์ได้โดยอาศัยเฟรมเวิร์ก เช่น เน็กซ์เจเอส และเนื่องจากรีแอ็กต์นั้นเกี่ยวข้องเฉพาะส่วนต่อประสานกับผู้ใช้และการเร็นเดอร์ส่วนประกอบต่าง ๆ ในด็อม โปรแกรมประยุกต์รีแอ็กต์จึงมักจะพึ่งพาไลบรารีต่าง ๆ สำหรับการจัดเส้นทางและฟังก์ชันด้านไคลเอนต์อื่น ๆ โดยข้อดีที่สำคัญอย่างหนึ่งของรีแอ็กต์คือ รีแอ็กต์จะทำการเร็นเดอร์หน้าเดิมใหม่เฉพาะส่วนที่มีการเปลี่ยนแปลงเท่านั้น ทำให้ไม่ต้องเร็นเดอร์ใหม่ในส่วนที่ไม่ได้มีการเปลี่ยนแปลง รีแอ็กต์เปิดตัวครั้งแรกเมื่อ 29 พฤษภาคม พ.ศ. 2556
ยานยนต์รักษาความมั่นคงภายใน

ยานยนต์รักษาความมั่นคงภายใน  หรือ ยานเกราะรักษาความปลอดภัย คือรถหุ้มเกราะหรือรถลำเลียงพลหุ้มเกราะที่ใช้สำหรับสนับสนุนปฏิบัติการฉุกเฉิน
การออกแบบ.
ยานยนต์รักษาความมั่นคงภายในมักติดอาวุธด้วยปืนกลหนักที่มีป้อมปืนและปืนกลขนาดกลางเสริม รถได้รับการออกแบบมาเพื่อลดพื้นที่ว่างของอำนาจการยิง และอาวุธของรถสามารถกดลงได้สูงสุด 12 องศา ปืนฉีดน้ำแรงดันสูงและปืนแก๊สน้ำตาที่ไม่ถึงตายสามารถยิงกดดันแทนการยิงสังหารที่ไม่จำเป็นได้
ยานพาหนะจะต้องได้รับการปกป้องจากอาวุธที่มักพบในการจลาจล การป้องกันจากอาวุธเพลิงทำได้โดยการปิดช่องรับอากาศและช่องระบายอากาศ รวมทั้งกลไกการล็อกที่แข็งแรงบนช่องเติมเชื้อเพลิง ป้อมปืนและตัวล็อกประตูป้องกันไม่ให้ผู้ก่อจลาจลเข้าไปในภายในรถได้ แผ่นปิดการมองเห็น กระจกกันกระสุน บานเกล็ดหน้าต่าง และกล้องวงจรปิดภายนอกช่วยให้สามารถสังเกตการณ์จากภายในรถได้อย่างปลอดภัย
ยานยนต์รักษาความมั่นคงภายในโดยทั่วไปจะมีรูปแบบขับเคลื่อน 4×4 และ 6×6 ล้อ
วิกทอแอร์ แคร์ ไทล์วี

มาเรีย วิกทอแอร์ แคร์ ไทล์วี  เป็นนางแบบและนางงามชาวเดนมาร์ก ผู้ครองตำแหน่งนางงามจักรวาล 2024 เธอเป็นชาวเดนมาร์กคนแรกที่ชนะการประกวดนางงามจักรวาล และเป็นคนที่สองที่ชนะการประกวดนางงามนานาชาติบิ๊กโฟร์ ต่อจาก แคทารีนา สเวนซอน มิสเอิร์ธ 2001
ก่อนหน้านี้เธอได้รางวัลรองอันดับ 2 ในการประกวดมิสเดนมาร์ก 2021 และเป็นตัวแทนของประเทศเดนมาร์กเข้าร่วมประกวดมิสแกรนด์อินเตอร์เนชันแนล 2022 ณ จังหวัดชวาตะวันตก ประเทศอินโดนีเซีย โดยเธอเข้ารอบ 20 คนสุดท้าย
ยูกิโกะ มิยาเกะ

ยูกิโกะ มิยาเกะ (5 มีนาคม พ.ศ. 2508 – 2 มกราคม พ.ศ. 2563) เป็นนักการเมืองชาวญี่ปุ่นที่เกิดในสหรัฐอเมริกา เธอดำรงตำแหน่งสมาชิกสภาผู้แทนราษฎรญี่ปุ่นหนึ่งสมัย
อาชีพ.
ชีวิตช่วงต้น.
ยูกิโกะ มิยาเกะ เกิดในกรุงวอชิงตัน ดี.ซี. ประเทศสหรัฐอเมริกา โดยบิดาของเธอ วาสุเกะ มิยาเกะ เป็นนักการทูตประจำสหรัฐอเมริกา และเธอถือสัญชาติญี่ปุ่น ปู่ของเธอคือ ฮิโรฮิเดะ อิชิดะ เธอเข้าเรียนที่โรงเรียนมัธยมต้นและมัธยมปลายสตรีโทโฮ วิทยาลัยสตรีทามากาวะ และมหาวิทยาลัยสตรีเคียวริสึ
ทำงานที่ฟูจิเทเลวิชัน.
ในปี 1988 มิยาเกะเริ่มทำงานที่สถานีโทรทัศน์ฟูจิเทเลวิชัน โดยเธอปฏิบัติงานในฝ่ายการขาย ห้องข่าว และฝ่ายความรับผิดชอบต่อสังคมขององค์กร ขณะที่ทำงานในห้องข่าว เธอรายงานข่าวด้านเศรษฐกิจ โดยเฉพาะอย่างยิ่งเกี่ยวกับอัตราแลกเปลี่ยนเงินตราและตลาดหลักทรัพย์
การเมือง.
เมื่อวันที่ 27 กรกฎาคม 2009 อิชิโร โอซาวะ เชิญชวนมิยาเกะให้ลงสมัครเลือกตั้ง เธอจึงลาออกจากงานที่สถานีโทรทัศน์ฟูจิและลงสมัครรับเลือกตั้งในการเลือกตั้งทั่วไปของญี่ปุ่นปี 2009 เพื่อแข่งขันกับยาสุโอะ ฟุกุดะ อดีตนายกรัฐมนตรีญี่ปุ่น ในการเป็นตัวแทนเขตที่ 4 จังหวัดกุนมะ ในสภาผู้แทนราษฎร แม้ว่าจะไม่ได้รับเลือกตั้งในเขต แต่เธอได้รับเลือกเป็นตัวแทนในกลุ่มสัดส่วนปาร์ตี้ลิสต์
ในปี 2012 มิยาเกะคัดค้านร่างกฎหมายเพิ่มภาษีบริโภคและลาออกจากตำแหน่งรองประธานฝ่ายประชาสัมพันธ์ของพรรคประชาธิปไตยญี่ปุ่น หลังจากนั้นเธอลาออกจากพรรคประชาธิปไตยและเข้าร่วมกับพรรคการเมืองใหม่ People's Life First และลงสมัครเลือกตั้งทั่วไปปี 2012 แต่ไม่ได้รับเลือก
ในเดือนกรกฎาคม 2013 มิยาเกะลงสมัครในการเลือกตั้งสภาสูงญี่ปุ่นครั้งที่ 23 ในนามผู้สมัครของพรรคเสรีนิยม แต่ไม่ได้รับเลือก และในเดือนเมษายน 2015 เธอออกจากพรรคเสรีนิยมหลังมีความขัดแย้งกับสมาชิกพรรคคนอื่นๆ
การเสียชีวิต.
เมื่อวันที่ 2 มกราคม 2020 สถานีตำรวจโตเกียววังอันพบศพของมิยาเกะใกล้กับอ่าวโตเกียวโดยคาดว่าสาเหตุการเสียชีวิตน่าจะเป็นการฆ่าตัวตาย